ნიკო
კრისტა პაფგენი, ცნობილია სასცენო სახელით ნიკო (დ. 16 სექტემბერი, 1938 — გ. 18 ივლისი, 1988) — გერმანელი მომღერალი, სიმღერების ავტორი, მუსიკოსი, მოდელი და მსახიობი. მონაწილეობა მიუღია რამდენიმე ფილმში, მათ შორისაა ფედერიკო ფელინის ტკბილი ცხოვრება (1960) და ენდი უორჰოლის გოგონები ჩელსიდან (1966). ენდი უორჰოლის თხოვნით, ნიკომ The Velvet Underground-ის სადებიუტო ალბომისთვის The Velvet Underground & Nico ოთხი სიმღერა შეასრულა. ამავე პერიოდში დაიწყო სოლოკარიერა და გამოუშვა ალბომი Chelsea Girl. მეგობრის, ჯიმ მორისონის, რჩევით ნიკომ თავად დაიწყო მუსიკის შექმნა. ჯონ კეილი მისი არანჟირი გახდა, რომლის პროდიუსერობითაც მომღერალმა მომდევნო ალბომები გამოუშვა.